Satyalancana wira karya inggih punika kalebet satyalancana sipil ingkang drajatipun sami kaliyan satyalancana sanèsipun. Tandha kaurmatan satyalancana wira karya punika boten dipunpérang ing kelas - kelas, lan ugi mawi pita gantung. Tandha kaurmatan satyalencana wira karya punika dipunparingaken dhateng satunggaling tiyang ingkang sampun gadhah jasa ingkang ageng dhateng pamaréntahan Républik Indonèsia kanthi dhedhasar Dudutan Présidhèn. Lan tandha kaurmatan satyalancana wira karya punika saged dipunparingaken dhateng warga nagara Indonésia ingkang saged njangkepi persaratan ingkang sampun dipuntemtokaken utawi saged warga nagara asing ingkang gadhah jasa ageng dhateng nagara Républik Indonésia. Tandha kaurmatan satyalancana wira karya saged dipunparingaken dhateng tiyang ingkang sampun séda (anumerta).